Khûr liit grad döt im Khûrer Rhiital, wo dr Rhii vum Oberland här a Khnigg noch Norda macht. D'Schtatt isch uffam Schuttkheegl vur Plessur bbaut. Dia flüüsst vu Arosa här ds Schamfigg aaba tiräggt dur Khûr in da Rhii. Dia höggschta Bärga zringumm sind im Nordweschta dr Calanda, im Oschta dr Montalin und im Süüda dr Dreibündaschtai. D'Nochbergmainda sind im Nordweschta Haldaschtai, im Weschta Feldschpärg, im Südweschta Domat/Ems, im Süüda Malix und Khurwaalda, im Oschta Malooders und im Norda Trümmis.